CELEX: 62011TN0353
Language: el
Date: 2011-06-29 00:00:00
Title: Υπόθεση T-353/11: Προσφυγή της 29ης Ιουνίου 2011 — Event κατά ΓΕΕΑ — CBT Comunicación Multimedia (eventer EVENT MANAGEMENT SYSTEMS)

27.8.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 252/43
            
         Προσφυγή της 29ης Ιουνίου 2011 — Event κατά ΓΕΕΑ — CBT Comunicación Multimedia (eventer EVENT MANAGEMENT SYSTEMS)
   (Υπόθεση T-353/11)
   2011/C 252/94
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Event Holding GmbH & Co. KG (Κολωνία, Γερμανία) (εκπρόσωποι: G. Schoenen και V. Töbelmann, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: CBT Comunicación Multimedia, SL (Getxo, Ισπανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του δευτέρου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 29ης Μαρτίου 2011, στην υπόθεση R 939/2010-2,
            
         
               —
            
            
               να υποχρεώσει το καθού να φέρει τα δικαστικά έξοδά του, καθώς και τα έξοδα της προσφεύγουσας και
            
         
               —
            
            
               να υποχρεώσει την αντίδικο ενώπιον του τμήματος προσφυγών, αν παρέμβει στη δίκη ενώπιον του Γενικού Δικαστηρίου, να φέρει τα δικαστικά έξοδά της.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: Η αντίδικος ενώπιον του τμήματος προσφυγών
   
      Σήμα προς καταχώριση: Το εικονιστικό σήμα «eventer EVENT MANAGEMENT SYSTEMS», για προϊόντα και υπηρεσίες των κλάσεων 9, 35, 41 και 42 — Αίτηση καταχωρίσεως κοινοτικού σήματος αριθ. 6483606
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα
   
      Αντιταχθέν σήμα ή σημείο: Το γερμανικό λεκτικό σήμα «Event», καταχωρισθέν υπό τον αριθμό 39 548 073.6, για προϊόντα και υπηρεσίες των κλάσεων 35, 36, 42 και 43
   
      Απόφαση του τμήματος ανακοπών: Απόρριψη της ανακοπής στο σύνολό της
   
      Απόφαση του τμήματος προσφυγών: Απόρριψη της προσφυγής
   
      Προβαλλόμενοι λόγοι: Παράβαση του άρθρου 8, παράγραφος 1, στοιχείο β', του κανονισμού 207/2009, διότι το τμήμα προσφυγών έκρινε εσφαλμένως ότι δεν υπήρχαν λόγοι για την απόρριψη της αιτήσεως καταχωρίσεως του κοινοτικού σήματος «eventer EVENT MANAGEMENT SYSTEMS». Δεδομένης της ομοιότητας των σημάτων και της ομοιότητας των υπηρεσιών που καλύπτονται από αμφότερα τα σήματα, υπάρχει κίνδυνος συγχύσεως μεταξύ των δύο σημάτων.